open-index/open-wikipedia-markdown huggingface dataset:
அத்தவர் பாலகிருஷ்ணா செட்டி

**அத்தவர் பாலகிருஷ்ணா செட்டி** (*A. B. Shetty*)(1883-1960)  என்பவர் ஏ. பி. செட்டி என்று நன்கு அறியப்பட்ட இந்திய அரசியல்வாதி, பரோபகாரர், தொழில்முனைவோர் மற்றும் விஜயா வங்கியின் நிறுவனர் ஆவார்.

## சுயசரிதை
செட்டி, முல்கி கலப்ப செட்டி (தந்தை) மற்றும் அத்தவர் உன்கக்கே (தாய்) ஆகியோருக்கு மகனாகத் துளு பேசும் நிலப்பிரபுக் குடும்பத்தில் பிறந்தார்.  இவர் தனது ஆரம்பக் கல்வியை மங்களூரில் முடித்தார். தென் கன்னட மாவட்டத்தில் உள்ள மக்களிடையே உலக விவகாரங்கள் பற்றிய செய்திகளையும் தகவல்களையும் பரப்ப வேண்டியதன் அவசியத்தை உணர்ந்து, "நவயுகா" என்ற வாராந்திர கன்னட மொழி பத்திரிக்கை வெளியீட்டைத் தொடங்கினார். இதன் ஆரம்ப ஆண்டுகளில் இதனை இவரே தொகுத்தளித்தார். இது 40 ஆண்டுகளுக்கும் மேலாக மிகவும் பிரபலமாக இருந்தது.  கூடுதலாக செட்டி மங்களூரில் உள்ள ஒரு அச்சகமான கனரா அச்சகத்தினை தொடங்கினார்.

செட்டி 1931-ல் மங்களூரில் உள்ள பன்ட்சு விடுதியில் விஜயா வங்கியை நிறுவினார். வங்கி சிறப்பாகச் செயல்பட்டது. ஆயிரக்கணக்கான இளைஞர்களுக்கு வேலை வாய்ப்புகளை வழங்குவதோடு, நாடு முழுவதும் உள்ள இலட்சக்கணக்கான மக்களுக்கு வங்கி சேவையையும் வழங்குகிறது. விஜயா வங்கி இன்று இந்தியாவின் தேசியமயமாக்கப்பட்ட வங்கிகளில் முதன்மையானது. ஆழ்ந்த மதச்சார்பற்ற மற்றும் முற்போக்கான கண்ணோட்டத்தில், செட்டி பிரம்மஞான சபை, பிரம்ம சமாஜம், ஆர்ய சமாஜம், தாழ்த்தப்பட்ட வகுப்புகள் இயக்கம் போன்றவற்றின் செயல்பாடுகளில் ஆர்வமாக இருந்தார். இவை அனைத்தும் புறக்கணிக்கப்பட்ட பிரிவினரின் சமூக முன்னேற்றத்தில் ஈடுபட்டன. இவர் சென்னை மாகாணத்திலும் பின்னர் சென்னை மாநிலத்திலும் அமைச்சராகவும் பணியாற்றினார். 1949-1956 ஆண்டுகளுக்கு இடையே விவசாயம் மற்றும் கால்நடை மருத்துவம், மருத்துவம் மற்றும் பொதுச் சுகாதாரம், ஒத்துழைப்பு, வீட்டுவசதி மற்றும் முன்னாள் படைவீரர்கள் போன்ற பல்வேறு துறைகளின் பொறுப்பினை வகித்தார். 1956ஆம் ஆண்டின் மாநில மறுசீரமைப்புச் சட்டத்தைத் தொடர்ந்து 1 மார்ச் 1956 அன்று அமைச்சகத்திலிருந்து விலகினார்.

பாலகிருஷ்ணா செட்டி, கல்யாணி என்பவரை மணந்தார். இவர்களுக்கு நான்கு குழந்தைகள் இருந்தனர்: இரண்டு மகன்கள் மற்றும் இரண்டு மகள்கள். இவர் 1960-ல் தனது 77 வயதில் இறந்தார். மங்களூருவில் உள்ள தெரலகட்டே, ஏ. பி. ஷெட்டி பல் அறிவியல் தொழில்நுட்ப நிறுவனம் இவரை நினைவு கூறுகிறது.

## மேற்கோள்கள்

பகுப்பு:கர்நாடக அரசியல்வாதிகள்
பகுப்பு:தட்சிண கன்னட மாவட்ட மக்கள்
பகுப்பு:இந்திய வங்கியாளர்கள்
பகுப்பு:1960 இறப்புகள்
பகுப்பு:1883 பிறப்புகள்
வேத பிரகாசு மர்வா

**வேத பிரகாசு மர்வா** (*Ved Marwah*)(15 செப்டம்பர் 1934 - 5 சூன் 2020)  என்பவர் இந்தியக் காவல்துறை அதிகாரி ஆவார். இவர் காவல் பணி ஓய்வு பெற்றவுடன் மணிப்பூர், மிசோரம் மற்றும் சார்கண்டு மாநிலங்களின் ஆளுநராகப் பணியாற்றினார். மூன்று வார மருத்துவமனையில் சிகிச்சை பெற்று வந்த அவர் தனது 87வது வயதில் கோவாவில் காலமானார்.

## ஆரம்ப கால வாழ்க்கை
இவர் பிரித்தானிய இந்தியாவின் வடமேற்கு எல்லைப்புற மாகாணத்தில் பெசாவரில் பிறந்து வளர்ந்தார். பகர்சந்த் மர்வாவின் மகனான இவர், இந்தியப் பிரிவினைக்குப் பிறகு இந்திய ஒன்றியத்திற்குக் குடிபெயர்ந்தார். இவர் தனது கல்வியைப் புனித இசுடீபன்சு கல்லூரியில் முடித்தார். இங்கு இவர் முன்னாள் மாணவர் சங்கத்தின் தலைவராகப் பணியாற்றினார். இங்கிலாந்தின் மான்செஸ்டர் பல்கலைக்கழகத்தில் பொது நிர்வாகத்தில் பட்டயப்படிப்பினை முடித்தார்.

## காவல்துறை சேவை
இந்தியக் காவல் பணி அதிகாரியான மர்வா, தனது 36 ஆண்டுக் காலப் பணியின் போது, காவல் ஆணையர் (1985–88), தில்லி மற்றும் தேசியப் பாதுகாப்புப் படை தலைமை இயக்குநர் (1988-90) பதவியினை வகித்துள்ளார். 1989-ல் இந்தியாவின் நான்காவது மிக உயர்ந்த குடிமகன் விருதான பத்மசிறீ இவருக்கு வழங்கப்பட்டது.

## ஆளுஞர் மற்றும் பிற நிர்வாக பதவிகள்
ஜம்மு & காஷ்மீர் மற்றும் பீகார் ஆளுநர்களின் ஆலோசகராகவும், 1999 முதல் 2003 வரை மணிப்பூர் ஆளுநராகவும், 2000 முதல் 2001 வரை மிசோரம் ஆளுநராகவும், 2003 2004 வரை சார்கண்டு ஆளுநராகவும் பணியாற்றினார். இவர் கொள்கை ஆராய்ச்சி மையத்தில் கெளரவப் பேராசிரியராகவும், புது தில்லியின் கொள்கை ஆய்வு மையத்தின் தலைவராகவும் இருந்தார்.

## வெளியீடுகள்
இவரது வெளியீடுகளில் "*இந்தியன் இன் டர்மோயில்-ஜே & கே* (2009)", "இடது தீவிரவாதம் மற்றும் வடகிழக்கு" மற்றும் "*அன்சிவில் வார்ஸ்*: இந்தியாவில் பயங்கரவாதத்தின் நோய்க்குறியியல்" ஆகியவை அடங்கும்.

மற்றொரு வெளியீடு "பஞ்சாபில் பயங்கரவாத எதிர்ப்பு" இந்தியானா பல்கலைக்கழகத்தால் வெளியிடப்பட்டது. இதே நேரத்தில் "ஜம்மு மற்றும் காஷ்மீரில் சுயாட்சி" ஆம்ஸ்டர்டாமின் கிரெடாவால் வெளியிடப்பட்டது.

## இறப்பு
மர்வா 5 சூன் 2020 அன்று வேத பிரகாசு மர்வா இறந்தார்.

## மேற்கோள்கள்

பகுப்பு:பத்மசிறீ விருது பெற்ற குடிமைப் பணி அதிகாரிகள்
பகுப்பு:இந்திய காவல் பணி அதிகாரிகள்
பகுப்பு:2020 இறப்புகள்
பகுப்பு:1934 பிறப்புகள்
பகுப்பு:ஜார்க்கண்ட் ஆளுநர்கள்
ஓம்கார் சிங் யாதவ்

**ஓம்கார் சிங் யாதவ்** (*Omkar Singh Yadav*) என்பவர் இந்திய அரசியல்வாதி மற்றும் இந்தியாவில் உத்தரப்பிரதேசத்தின் பதினாறாவது சட்டமன்ற உறுப்பினர் ஆவார். இவர் உத்தரப்பிரதேசத்தின் சஹாஸ்வான் தொகுதியைப் பிரதிநிதித்துவப்படுத்துகிறார். இவர் சமாஜ்வாதி கட்சியின் உறுப்பினராக உள்ளார்.

## ஆரம்ப வாழ்க்கை மற்றும் கல்வி
ஓம்கார் சிங் யாதவ் புடான் மாவட்டத்தில் பிறந்தார். இவர் இலக்னோ பல்கலைக்கழகத்தில் சட்டப் பட்டப்படிப்பை முடித்தார்.

## அரசியல் வாழ்க்கை
ஓம்கார் சிங் யாதவ் சஹாஸ்வான் தொகுதியிலிருந்து ஐந்து முறை சட்டமன்ற உறுப்பினராக இருந்துள்ளார்.

## வகித்த பதவிகள்

## மேலும் பார்க்கவும்

* உத்தரபிரதேச சட்டமன்றம்

## மேற்கோள்கள்

பகுப்பு:வாழும் மக்கள்
பகுப்பு:1951 பிறப்புகள்
பகுப்பு:பதாயூன் மாவட்ட நபர்கள்
பகுப்பு:இந்திய அரசியல்வாதிகள்
மெராப்போ

**மெராப்போ** (ஆங்கிலம்: *Merapoh*; மலாய் மொழி: *Merapoh*) என்பது மலேசியா, பகாங் மாநிலத்தின், லிப்பிஸ் மாவட்டத்தில் அமைந்து உள்ள ஒரு நகரம் ஆகும்.

இந்த நகரம் பகாங், கிளாந்தான் மாநிலங்களின் எல்லைக்கு அருகில் அமைந்துள்ளது. இங்கு ஓர் இரயில் நிலையம் உள்ளது. மெராப்போவில் இருந்து 7 கி.மீ. தொலைவில் சுங்கை ரேலாவ் எனும் இடம் உள்ளது. இந்த இடம்தான் தாமான் நெகாரா நுழைவு இடங்களில் ஒன்றாகும்.

## பொது

தாமான் நெகாரா, மலேசியாவின் தேசியப் பூங்காக்களில் ஒன்றாகும். தீபகற்ப மலேசியாவின் தித்திவாங்சா மலைத்தொடரில் அமைந்து உள்ளது.

தீபகற்ப மலேசியாவில் மிக உயர்ந்த மலையான குனோங் தகான் மலை; இந்த நகரத்திற்கு அருகில் உள்ளது. குனோங் தகான் மலை ஏறுபவர்கள் கோலா தகான், மெராப்போ வழியாகப் பயணங்களைத் தொடங்க வேண்டும்.

கோத்தா பாரு நகருக்கும் கோலாலம்பூர் மாநருக்கும் இடையில் இந்த நகரம் அமைந்து இருப்பதால், கோத்தா பாரு - கோலாலம்பூர் நெடுஞ்சாலையைப் பயன்படுத்துபவர்களுக்கு இது ஓர் ஓய்வு இடமாகவும் அமைகின்றது.

இங்குள்ள பெரும்பான்மையான உள்ளூர்வாசிகள் கிளாந்தான்-பட்டாணி மலாய் மொழி பேச்சு வழக்கைப் பயன்படுத்துகின்றனர்.

## மேற்கோள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பகாங்
கந்தேகவுண்டன் சாவடி

**கந்தே கவுண்டன் சாவடி** (*Kandhe Goundan Chavadi*) என்பது சுருக்கமாக க க சாவடி (K G Chavadi) என்று அழைக்கப்படுகின்ற இந்தியாவின் தமிழ்நாடு கோயம்புத்தூர் மாவட்டத்தில் இருக்கும் ஒரு நகரம் ஆகும். இது எட்டிமடை பேரூராட்சி மற்றும் மதுக்கரை தாலுகாவிற்கு உட்பட்டது. இது சேலம் - கொச்சி நெடுஞ்சாலையில் அமைந்துள்ளது.

## அமைவிடம்
இந்த ஊர் கோயம்புத்தூர் காந்திபுரத்திலிருந்து 21 கி.மீ. தொலைவிலும், உக்கடத்திலிருந்து 17 கி.மீ. தொலைவிலும் தொலைவிலும் அமைந்துள்ளது. இதனருகே மதுக்கரை 8 கி.மீ.; எட்டிமடை 3 கி.மீ.; வாளையார் 7 கி.மீ தொலைவில் உள்ளன. இவ்வூர் அமிர்தா பல்கலைக்கழக வளாகத்தில் இருந்து 4 கி.மீ. தொலைவில் அமைந்துள்ளது.

## பொருளாதாரம் மற்றும் கலாச்சாரம்
இந்த ஊரில் காவல் நிலையம் உள்ளது. இங்கு விவசாயமே பிரதான பொருளாதாரம். கே ஜி சாவடியைச் சுற்றி சில கல்வி நிறுவனங்கள் உள்ளன. இந்த நகரம் முதன்மையாக கொங்கு வேளாளர்  கவுண்டர் சமூகத்தின் பரம்பரையாக உள்ளது.

## ஆதாரங்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
சாந்தி லால் சாப்லாட்

**சாந்தி லால் சாப்லாட்** (*Shanti Lal Chaplot*) என்பவர் இந்தியாவின் ராஜஸ்தானின் பாரதிய ஜனதா கட்சியின் மூத்த தலைவர், முன்னாள் நாடாளுமன்ற உறுப்பினர் மற்றும் ராஜஸ்தான் சட்டமன்றத்தின் முன்னாள் சபாநாயகர் ஆவார். இவர் 7 ஏப்ரல் 1995 முதல் 18 மார்ச் 1998 வரை இப்பதவியிலிருந்தார்.

இவர் 2 மார்ச் 1946 அன்று உதய்பூர் மாவட்டத்தில் உள்ள சன்வாட்டில் ஸ்ரீ சுனிலால் சாப்லாட்டுக்கு மகனாகப் பிறந்தார். உதய்பூர் மாவட்டத்தில் உள்ள மவ்லியிலிருந்து ஐந்து முறை சட்டமன்ற உறுப்பினராக இருந்தவர் ஆவார். மேலும் உதய்பூரிலிருந்து 12வது மக்களவை உறுப்பினராகத் தேர்ந்தெடுக்கப்பட்டார். 2008ஆம் ஆண்டிற்கான "சிறந்த சட்டமன்ற உறுப்பினர் விருதை" இவர் பெற்றுள்ளார்.

## மேற்கோள்கள்

* சாப்லாட், ஸ்ரீ சாந்தி லால்
* வாக்குமூலங்கள்

பகுப்பு:வாழும் மக்கள்
பகுப்பு:1946 பிறப்புகள்
பகுப்பு:12வது மக்களவை உறுப்பினர்கள்
சாம்ரத் லால் மீனா

**சாம்ரத் லால் மீனா** (*Samrath Lal Meena*) என்பவர் இந்தியாவின் ராஜஸ்தானில் உள்ள பாரதிய ஜனதா கட்சியின் அரசியல்வாதி ஆவார். இவர் 24 சூலை 1998 முதல் 4 சனவரி 1999 வரை ராஜஸ்தான் சட்டமன்றத்தின் முன்னாள் சபாநாயகராகப் பதவியிலிருந்தார்.

ஆல்வார் மாவட்டத்தில் உள்ள ராஜ்கர் தொகுதியிலிருந்து ஐந்து முறை சட்டமன்ற உறுப்பினராக இருந்தவர் ஆவார். இவர் தெக்ரீன் ராஜ்கர் கிராமத்தைச் சேர்ந்தவர். இவர் மே 2014-ல் இறந்தார்.

## மேற்கோள்கள்

பகுப்பு:2014 இறப்புகள்
பகுப்பு:ராஜஸ்தான் அரசியல்வாதிகள்
அர்ஜினூசி சமர்

**அர்ஜினூசி கடற்படை சமர்** (*Battle of Arginusae*) என்பது கிமு 406 இல் பெலோபொன்னேசியன் போரின் போது நடந்த கடற் சமராகும். இந்த சமரானது லெஸ்போஸ் தீவின் கிழக்கே அர்ஜினூசே தீவுகளில் உள்ள கேனே நகருக்கு அருகில் நடந்தது. போரில், எட்டு ஸ்ரடிகெசுகளின் தலைமையிலான ஏதெனியன் கடற்படையானது காலிக்ராடிடாசின் தலைமையிலான எசுபார்த்தன் கடற்படையைத் தோற்கடித்தது. முந்தைய போரில் எசுபார்தன்கள் பெற்ற வெற்றியால் ஏதெனியர்கள் இந்தப் போருக்காக துரிதமாக செயல்பட்டனர்.  கோனானின் தலைமையின் கீழ் ஏதெனியன் கடற்படை மிட்டிலீனில் முற்றுகையிடப்பட்டது; கோனானை விடுவிப்பதற்காக, ஏதெனியர்கள் அவசரமாக  படையை உருவாக்கினர். இதற்காக புதிதாக கப்பல்கள் கட்டப்பட்டன. இதற்காக கோயில் உண்டியல் பணம்கூட எடுக்கப்பட்டது. ஏகாதிபத்தியத்தைக் காக்க எல்லாவித தியாகத்துக்கும் ஏதெனியர்கள் சித்தமாக இருந்தனர். புதிதாக கட்டப்பட்ட கப்பல்கள் அனுபவமற்ற பணியாளர்களால் இயக்கப்படுவதாக இருந்தது. இந்த அனுபவமற்ற கடற்படையானது தந்திரோபாய ரீதியாக எசுபார்த்தன்களை விட மாற்றுகுறைந்ததாக இருந்தது. ஆனால் அதன் தளபதிகள் புதிய மற்றும் வழக்கத்திற்கு மாறான தந்திரங்களைப் பயன்படுத்துவதன் மூலம் இந்த குறைபாட்டைத் தவிர்த்தனர். இதனால் ஏதெனியர்கள் வியத்தகு,  எதிர்பாராத வெற்றியைப் பெற்றனர். போரில் ஈடுபட்ட அடிமைகள்,  மெட்டிக்குகள் போன்றோருக்கு ஏதெனியன் குடியுரிமை வழங்கப்பட்டிருக்கலாம்.

வெற்றி செய்தியை ஏதென்சு மகிழ்ச்சியுடன் எதிர்கொண்டது. எவ்வாறாயினும், போருக்குப் பிறகு நடந்தவைகளால் அவர்களின் மகிழ்ச்சி குறைந்தது. போரில் சேதமுற்ற அல்லது முழுகிய 25 ஏதெனியன் கப்பல்களில் இருந்து  தப்பிப்பிழைத்தவர்களை மீட்க  கப்பல்கள் அனுப்பபட்டன. ஆனால் திடீரென்று புயல்  வீசியது. இதனால் மீட்புப் பணி தடைபட்டது. மேலும் ஏராளமான மாலுமிகள் நீரில் மூழ்கினர். ஏதென்சில் பொதுமக்களுக்கு இது தெரியவந்ததும் அவர்கள் மத்தியில் கோபம் வெடித்தது. இதனால் கடற்படை தளபதிகள் ஏதென்சுக்கு விசாரணைக்காக வரவழைக்கப்பட்டனர்.  சட்டசபையில் கடும் விசாரணைக்குப் பிறகு அர்ஜினூசி சமரில் தலைமை வகித்த  எட்டு தளபதிகளுமே குற்றவாளிகள் என தீர்ப்பளிக்கப்பட்டது. ஆறு பேருக்கு மரண தண்டனை உடனே நிறைவேற்றப்பட்டது.  இருவர் விசாரணைக்கே வரவில்லை. சில காலம் கழித்து சட்டசபை தன்னுடைய இந்த செயலுக்காக மிகவும் மனம் வருந்தியது.

இதற்கிடையில், எசுபார்த்தாவில், காலிக்ராட்டிடாசை ஆதரித்த பாரம்பரியவாதிகள், ஏதென்சுடன் அமைதி உடன்பாடு மேற்கொள்ள அழுத்தம் கொடுத்தனர். போர் தொடர்ந்தால் தங்கள் எதிரியான லைசாந்தர் மீண்டும் பொறுப்புக்கு வர வழிவகுக்கும் என்பதை அறிந்து அமைதி உடன்பாட்டுக்கு அழுத்தம் தந்தனர். இந்த பிரிவினரின் கோரிக்கை எசுபார்த்தாவில் ஏற்கப்பட்டது. அதன்படி ஒரு தூதுக்குழு ஏதென்சுக்கு அமைதி உடன்பாடு காண  அனுப்பப்பட்டது; இருப்பினும், ஏதெனியர்கள் இந்த வாய்ப்பை நிராகரித்தனர்.  இதனால்  லைசாந்தர் ஏஜியன் கடற் பகுதிக்கு புறப்பட்டு கடற்  போருக்கு தலைமை தாங்கினார். இதன் பிறகு ஒரு ஆண்டுக்குள் ஈகோஸ்ப்போடாமி சமரில் அவர் வெற்றியை ஈட்டி போரை முடிவுக்கு கொண்டுவந்தார்.

### குறிப்புகள்

பகுப்பு:எசுபார்த்தா சம்பந்தப்பட்ட கடற்படை சமர்கள்
பகுப்பு:ஏதென்சு சம்பந்தப்பட்ட கடற்படை சமர்கள்
பகுப்பு:பெலோபொன்னேசியப் போரின் கடற்படை சமர்கள்
பகுப்பு:Coordinates on Wikidata
பகுப்பு:கிமு 406
வில்லெம் டபோ

**வில்லியம் ஜேம்சு டஃபோ** () (பிறப்பு: சூலை 22, 1955) என்பவர் அமெரிக்க நாட்டு நடிகர் ஆவார். இவர் நான்கு அகாதமி விருது, நான்கு இசுக்ரீன் ஆக்டர்ஸ் கில்ட் விருதுகள், மூன்று கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் ஆகியவற்றுக்கான பரிந்துரைகளைப் பெற்றதோடு, சிறந்த நடிகருக்கான வோல்பி கோப்பை உட்பட பல்வேறு பாராட்டுகளைப் பெற்றார்.

இவர் 1980 ஆம் ஆண்டு வெளியான கேவன்ஸ் கேட் என்ற திரைப்படத்தின் மூலம் நடிகராக அறிமுகமானார், அதைத் தொடர்ந்து பிலாடூன் (1986), இசுபைடர்-மேன் (2002), இசுபைடர்-மேன் 2 (2004), இசுபைடர்-மேன் 3 (2007), அக்வாமேன் (2018), சாக் சினைடரின் ஜஸ்டிஸ் லீக் (2021), இசுபைடர்-மேன்: நோ வே ஹோம் (2021), அக்வாமேன் அண்டு தி லோச்டு கிங்டோம் (2022) போன்ற பல திரைப்படங்களில் வெவ்வேறு கதாபாத்திரங்களில் தோன்றியுள்ளார்.

## மேற்கோள்கள்

## வெளிப்புற இணைப்புகள்
* 

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க நிகழ்பட விளையாட்டு நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:மீநாயகன் திரைப்பட நடிகர்கள்
ஈகோஸ்ப்பொட்டாமி

**ஈகோஸ்ப்பொட்டாமி** (*Aegospotami*,     , *Aigos Potamoi*, அல்லது *Aegospotamos*  (அதாவது *ஆட்டு ஒடை* ) என்பது செஸ்டோசின் வடகிழக்கில் ஹெலஸ்பாண்டில் (நவீன துருக்கியம் *Çanakkale Boğazı* ) பாய்ந்து செல்லும் ஒரு சிறிய ஆற்றின்  பண்டைய கிரேக்க பெயராகும். 

இந்த ஆற்றின் முகத்துவாரத்தில் கிமு 405 இல் தீர்க்கமான ஈகோஸ்ப்பொட்டாமி சமர் நடந்தது. இதில் லைசாந்தர் ஏதெனியன் கடற்படையை அழித்தார். அதன் வழியாக பெலோபொன்னேசியப் போரை முடிவுக்கு கொண்டுவந்தார்.   கிமு 5 மற்றும் 4 ஆம் நூற்றாண்டு நாணயங்களால் அச்சிடப்பட்ட  இதே பெயரில் அமைந்து உள்ள பண்டைய கிரேக்க நகரம்,   செர்சோனீஸில் உள்ள பண்டைய திரேசில் இந்த ஆறு அமைந்துள்ளது. 

467 இல் மூத்த பிளினி மற்றும் அரிசுட்டாட்டில் உள்ளிட்டவர்களின் பண்டைய ஆதாரங்களின்படி கிமு 467 இல் ஒரு பெரிய விண்கல் ஈகோஸ்ப்பொட்டாமிக்கு அருகில் விழுந்தது. இது பழுப்பு நிறமாகவும், ஒரு  சுமை வண்டி அளவு கொண்டதாகவும் விவரிக்கப்பட்டது. விண்கல் விழுந்த நேரத்தில் ஒரு வால் நட்சத்திரம் காணப்பட்டது. அது ஹாலியின் வால் நட்சத்திரம் என தற்காலிகமாக அடையாளம் காணப்பட்டது. இது ஹாலியின் வால் நட்சத்திரத்தின் முதல் ஐரோப்பிய பதிவாக இருக்கலாம்.  

ஈகோஸ்ப்பொட்டாமி நவீன துருக்கிய நகரமான Sütlüce, Gelibolu வின் வடகிழக்கில் தார்தனெல்சுவில் அமைந்துள்ளது. 

## குறிப்புகள்

பகுப்பு:துருக்கிய ஆறுகள்
அர்ஜினூசி

பாரம்பரியக் காலத்தில், **அர்ஜினூசே** (*Arginusae*,    *Arginousai* ) என்று அறியப்பட்டது நவீன துருக்கியின் கடலோரம் உள்ள டிகிலி தீபகற்பத்தில் உள்ள மூன்று தீவுகளைக் குறிப்பதாகும். இது பெலோபொன்னேசியன் போரின் போது அர்ஜினூசே சமரின் தளமாக அறியப்படுகிறது. இதில் உள்ள பெரிய தீவில்  கேனே நகரம் உருவான  பிறகு இவை கூட்டாக **கனேயா** என்றும் குறிப்பிடப்பட்டன. தற்போது இரண்டு தீவுகளே எஞ்சியுள்ளன. அதே சமயம் மூன்றாவது மற்றும் பெரிய தீவானது நவீன சிற்றூரான படேம்லிக்கு அருகில் பிரதான நிலப்பகுதியுடன் இணைந்துபோயுள்ளது.    

* பாஸ்டன் தீவுகள்
** **கரிப் தீவு** (    , உண்மையில் "விசித்திர தீவு"); நிசிடா அசானோ
** **கலேம் தீவு** (    , உண்மையில் "பென் தீவு"); நிகோலோ, வ்ராச்சோஸ் நிகோலோஸ்
** **கேன் தீபகற்பம்** அல்லது **பிரோமண்டரி** (    ), **அர்ஜினூசி** (    ;    ) பழங்காலத்தில், அது ஒரு தீவாக இருந்தபோது; கேனேயா, கேனே, Κάνη

அர்ஜினூசி பழங்கால நகரமான கேனேயின் தளமாகும் .

அர்ஜினூசி (Arginusae and Argennusa) என்ற பெயரானது பண்டைய கிரேக்க *arginóeis*, *argennóeis* (ἀργινόεις, ἀργεννόεις) சொல்லான, "பிரகாசமான-பிரகாசம்" என்பதிலிருந்து வந்தவை.  

## குறிப்புகள்

பகுப்பு:துருக்கியின் தீவுகள்
லிப்பிஸ் மாவட்டம்

**லிப்பிஸ் மாவட்டம்** (ஆங்கிலம்: *Lipis District*; மலாய்: *Daerah Lipis*; சீனம்: 立卑县; ஜாவி: ﻟﻴﭭﻴﺲ ); என்பது மலேசியா, பகாங் மாநிலத்தில் உள்ள ஒரு மாவட்டம். இதன் தலைப் பட்டணம் கோலா லிப்பிஸ். பகாங் மாநிலத்தில் வட மேற்கில் அமைந்து உள்ளது.

பகாங் மாநிலத்தில் மிகப் பழமையான நகரங்களில் கோலா லிப்பிஸ் நகரமும் ஒன்றாகும். கோலாலம்பூரில் இருந்து 171 கி.மீ.; குவாந்தான் நகரில் இருந்து 235 கி.மீ. தொலைவிலும் இந்த நகரம் உள்ளது.

லிப்பிஸ் மாவட்டத்திற்கு மேற்கில் கேமரன் மலை, கிழக்கில் ஜெராண்டுட்; வடக்கில் ரவுப் ஆகிய நகரங்கள் உள்ளன. தவிர கிழக்கில் பேராக் மாநிலம்; வடக்கில் கிளாந்தான் மாநிலம் ஆகியவை எல்லைகளாக உள்ளன.

## பொது

பிரித்தானியர்கள் இந்த மாவட்டத்திற்கு வருவதற்கு முன்னதாகவே, மக்கள் இங்கு குடியேறி இருந்தனர். 1887-ஆம் ஆண்டில் ரவுப் நகரில் தங்கம் தோண்டி எடுக்கப் பட்டது. அதனால் கோலா லிப்பிஸ் நகரத்திலும், லிப்பிஸ் மாவட்டத்திலும்  மக்கள் குடியேற்றம் அதிகமானது.

கோலா லிப்பிஸ் நகரம் 1898-ஆம் ஆண்டில் இருந்து 1955-ஆம் ஆண்டு வரை 57 ஆண்டுகளுக்கு பகாங் மாநிலத்தின் நிர்வாகத் தலைநகராக இருந்தது. அதன் பின்னர் குவாந்தான் புதிய தலைநகராக தேர்ந்தெடுக்கப்பட்டது.

ஈயம், தங்கம் போன்ற கனிமங்கள் மற்றும் காட்டுப் பொருட்களின் விளைச்சல்களுக்கு லிப்பிஸ் மாவட்டம் பெயர் பெற்றது. லிப்பிஸ் மாவட்டத்தில் 10 முக்கிம்கள் உள்ளன.

### தாமான் நெகாரா தேசியப் பூங்கா

இந்த மாவட்டத்தில் மெராப்போ எனும் சிறுநகரம் உள்ளது. அங்கு இருந்து 7 கி.மீ. தொலைவில் சுங்கை ரேலாவ் எனும் இடம் உள்ளது. இந்த இடம்தான் தாமான் நெகாரா எனும் தேசியப் பூங்காவின் நுழைவு இடங்களில் ஒன்றாகும்.

தித்திவாங்சா மலைத்தொடரில் இந்த மாவட்டத்தின் நடு மையத்தில் அமைந்து உள்ளது.

தீபகற்ப மலேசியாவில் மிக உயர்ந்த மலையான குனோங் தகான் மலை; இந்த மாவட்டத்தில் தான் உள்ளது. குனோங் தகான் மலை ஏறுபவர்கள் கோலா லிப்பிஸ் வந்த பின்னர் கோலா தகான், மெராப்போ வழியாகப் பயணங்களைத் தொடங்குவார்கள்.

இந்த மாவட்டத்தில் பெரும்பான்மையான உள்ளூர்வாசிகள் கிளாந்தான்-பட்டாணி மலாய் மொழி பேச்சு வழக்கைப் பயன்படுத்துகின்றனர்.

## மக்கள் தொகையியல்

2010-ஆம் ஆண்டு நிலவரப்படி, லிப்பிஸ் மாவட்டத்தில் 74,581 பேர் வசிக்கின்றனர். பெரும்பான்மையாக மலாய் மக்கள் (85.3%); சீனர்கள் 10.5%; இந்தியர்கள் 4%; மற்றவர்கள் 0.2%.

மாயா *(Mayah)* இனத்தைச் சேர்ந்த ஓராங் அஸ்லி மக்களில், மின்டில் மொழி *(Mintil language)* பேசுபவர்கள் 400 பேர் இந்த லிப்பிஸ் மாவட்டத்தில் உள்ளனர்.

### லிப்பிஸ் மாவட்டத்தில் உள்ள தமிழ்ப்பள்ளிகள்

லிப்பிஸ்மாவட்டத்தில் *(Kuala Lipis District)* 4 தமிழ்ப்பள்ளிகள் உள்ளன. அவற்றில் 137 மாணவர்கள் பயில்கிறார்கள். 34 ஆசிரியர்கள் பணியாற்றுகிறார்கள்.

## மேற்கோள்

## வெளி இணைப்புகள்

பகுப்பு:பகாங்
பகுப்பு:மலேசியாவின் மாவட்டங்கள்
நேர்மையான மரம்வெட்டி

**நேர்மையான மரம்வெட்டி** என்பது ஈசாப்பின் நீதிக்கதைகளில் ஒன்றாகும். ஒருவரது சுயநலத்தை விடவும் நேர்மை முக்கியம் என இந்த நீதிக்கதை வலியுறுத்துகிறது.

## கதை
ஒரு மரம்வெட்டியின் கோடாரி மரம் வெட்டும்போது கை தவறி ஆற்றில் விழுந்துவிடுகிறது. தன் வாழ்வாதாரத்துக்கு ஒரே வழியான கோடாரி விழுந்துவிட்டதால் அவர் உட்கார்ந்து அழுகிறார். அவர் மீது இரக்கம் கொண்ட ஒரு தேவதை தண்ணீரில் மூழ்கி ஒரு தங்கக் கோடாரியுடன் வெளியே வருகிறது. "நீ தொலைத்த கோடாரி இதுதானா?" எனக் கேட்கிறது. மரம்வெட்டி இல்லை என்கிறார். தேவதை ஒரு வெள்ளிக் கோடாரியுடன் வந்தபோதும் அவர் இதே பதிலைக் கூறுகிறார். அவருடைய கோடாரியைத் தேவதை கொண்டு வந்து காட்டியபோது தான் அவர் தன்னுடையது என்கிறார். அவருடைய நேர்மையைக் கண்டு மகிழ்ந்த தேவதை அந்த மூன்று கோடாரிகளையும் அவரையே வைத்துக் கொள்ளுமாறு கூறுகிறது. இந்நிகழ்வைப் பற்றி அறிந்த, பொறாமையுடைய அவரது அண்டைவீட்டு மனிதன் அந்த ஆற்றுக்குச் சென்று தன்னுடைய கோடாரியையும் தண்ணீருக்குள் வீசுகிறான். அங்கு உட்கார்ந்து புலம்புகிறான். அந்த தேவதை தோன்றியது. தண்ணீருக்குள் மூழ்கி அவனிடம் ஒரு தங்கக் கோடாரியைக் காட்டியது. பேராசை கொண்ட அவன் அது தன்னுடையது தான் என்கிறான். பொய் கூறியதற்காக தங்கக் கோடாரி மற்றும் அவனது சொந்தக் கோடாரி இரண்டையுமே அவனுக்குக் கிடைக்காமல் செய்கிறது அந்தத் தேவதை.

## கலைகளில் இந்நீதிக்கதை

இந்நீதிக்கதையின் பெயரைக் கொண்டுள்ள சில ஓவியங்கள் அகண்ட நிலப்பரப்புகளையும் சிறிய நபர்களை நடுப்பகுதியில் கொண்டும் காணப்படுகிறது. தேசிய அருங்காட்சியகம், லண்டனில் உள்ள சால்வடோர் ரோசா என்ற ஓவியரின் *மெர்க்குரி மற்றும் நேர்மையற்ற மரக்காரர்* இல் வரையப்பட்டதாகும். சியார்ச் ராபர்ட்சன் என்ற ஓவியர் வரைந்த 18ஆம் நூற்றாண்டு நீர் வண்ண ஓவியம் இதில் இருந்து பெறப்பட்டதாக அறியப்படுகிறது. சார்லசு ஆன்ட்ரே வான் லூ என்ற பிரெஞ்சு ஓவியர் தன்னுடைய ஒரு ஓவியத்தில் இந்நீதிக்கதையில் வரும் பாத்திரங்களுக்கு அதிக முக்கியத்துவம் கொடுத்துள்ளார். அந்த ஓவியத்தில் கடவுள் அந்தரத்தில் பறந்தவாறு, ஆச்சரியத்துடன் மண்டியிட்டிருக்கும் மரக்காரருக்கு கோடாரிகளை அளிக்கிறார்.

1987ஆம் ஆண்டு இக்கதையானது கிரீசு நாடு வெளியிட்ட ஈசாப்பின் நீதிக்கதைகள் பற்றிய 8 தபால் தலைகளில் ஒன்றாக இருந்தது. அதில் கடவுள் ஆற்றில் உள்ள ஒரு பாறையின் மீது அமர்ந்து மூன்று கோடாரிகளையும் கரையில் உள்ள தாடியுடைய ஒரு மரக்காரருக்குக் கொடுக்கும் படம் இருந்தது.

## பிற பதிப்புகள்
நைஜீரியா, தாய்லாந்து, திபெத்து மற்றும் யப்பான், ஆகிய நாடுகளில் இதே கதையானது உள்நாட்டு வேறுபாடுகளுடன் கூறப்படுகிறது. எனினும் அடிப்படை கதையானது ஈசாப்பின் கதையில் உள்ளது போலவே உள்ளது. எபிரேய வேதாகமத்தில் ஆற்றில் இருந்து அதிசயமாக ஒரு கோடாரி எடுக்கப்படுவது இந்நீதிக்கதையை ஒத்துள்ளதாக உள்ளது. அதில் இறைதூதர் எலிசா தொலைந்து போன ஒரு கோடாரியை ஆற்றின் மேற்பரப்பில் மிதக்க வைக்கிறார்.

## உசாத்துணை

பகுப்பு:நாட்டுப்புறவியல்
பகுப்பு:பழமொழிகள்
பகுப்பு:ஈசாப்பின் நீதிக்கதைகள்
ஜம்மு காஷ்மீர் தொகுதிகள் மறுவரையறை அறிக்கை

2019 ஜம்மு காஷ்மீர் மறுசீரமைப்பு சட்டத்தின் கீழ் நிறுவப்பட்ட புதிய ஜம்மு காஷ்மீர் ஒன்றியப் பகுதிகான சட்டமன்றத் தொகுதிகள் மற்றும் நாடாளுமன்றத் தொகுதிகளின் எண்ணிக்கை மற்றும் அதன் எல்லைகளை வரையறை செய்வதற்கு இந்திய உச்ச நீதிமன்றத்தின் ஓய்வு பெற்ற நீதியரசர் ரஞ்சனா பிரகாஷ் தேசாய் தலைமையில்,  இந்தியத் தலைமை தேர்தல் ஆணையர் சுசில் சந்திரா மற்றும் ஜம்மு காஷ்மீர் ஒன்றியப் பகுதியின் தேர்தல் ஆணையாளர் கே. கே சர்மா ஆகிய இரண்டு உறுப்பினர்கள் கொண்ட ஆணையம்  6 மார்ச் 2020 அன்று அமைக்கப்பட்டது. 

2011 இந்திய மக்கள் தொகை கணக்கெடுப்பின்படி தொகுதிகள் மறுவறை செய்யப்பட்டுள்ளது. இந்த ஆணையம் தனது அறிக்கை 5 மே 2022 அன்று இந்தியத் தேர்தல் ஆணையத்திடம் வழங்கியது. தேர்தல் ஆணையம் அதனை பரிசீலனை செய்து, ஜம்மு காஷ்மீரின் தொகுதிகளை மறுவரையறை செய்த அறிக்கையை ஏற்றுக் கொண்டது. 
 

## மொத்த சட்டமன்றத் தொகுதிகள்
தொகுதிகள் மறுவரையறை செய்வதற்கு முன்னர் முன்னதாக, ஜம்மு காஷ்மீரில் 111 இடங்கள் சட்டப்பேரவை தொகுதிகள் இருந்தன. அதில் காஷ்மீர் பகுதிக்கு 46, ஜம்மு பகுதிக்கு 37 மற்றும் லடாக் பகுதிக்கு 4 சட்டமன்றத் தொகுதிகள் இருந்தன. இது தவிர 24 தொகுதிகள் பாகிஸ்தானால் நிர்வகிக்கப்படும் காஷ்மீரில் இருந்தது. லடாக் தனி ஒன்றியப் பகுதியாகப் பிரித்த பிறகு,  ஜம்மு காஷ்மீர் பகுதியில் 107  சட்டமன்றத் தொகுதிகள் மட்டுமே எஞ்சியிருந்தது. 

ஜம்மு காஷ்மீர் மறுசீரமைப்பு சட்டத்தில், இந்த இடங்கள் 114 ஆக அதிகரிக்கப்பட்டது. இதில் 90 இடங்கள் ஜம்மு காஷ்மீருக்கும், 24 இடங்கள் பாகிஸ்தானால் நிர்வகிக்கப்படும் காஷ்மீருக்கும் ஒதுக்கப்பட்டது.

மே 2022-இல் தொகுதிகள் மறுவரையறை செய்த பின்னர்,  [ஜம்மு  காஷ்மீர் ஒன்றியப்] பகுதியில் மொத்தம் 90 சட்டமன்றத் தொகுதிகளும், 5 நாடாளுமன்றத் தொகுதிகளும் கொண்டிருக்கும். அதில் [காஷ்மீர் பிரதேசம்  47 சட்டமன்றத் தொகுதிகளையும், ஜம்மு பிரதேசம் 43 சட்டமன்றத் தொகுதிகளையும் கொண்டிருக்கும்.  சட்டப்பேரவைத் தொகுதி ஒரே மாவட்டத்திற்குள் இருக்குமாறு தொகுதிகள் வரையறை செய்யப்பட்டுள்ளது.  

### தனித் தொகுதிகள்
2011 இந்திய மக்கள் தொகை கணக்கெடுப்பின்படி ஜம்மு காஷ்மீர் சட்டமன்றத்திற்கு முதன் முறையாக  பட்டியல் சமூகத்தினருக்கு 7 தனித் தொகுதிகளும், பட்டியல் பழங்குடியினருக்கு 9 தனித் தொகுதிகளும் ஒதுக்கப்பட்டுள்ளது. இதற்கு முன்னர்  பழங்குடி மக்களுக்கு சட்டமன்றத்தில் ஒதுக்கீடு செய்யப்படவில்லை.

### புதிய சட்டமன்றத் தொகுதிகள்
ஜம்மு பிரதேசத்தில் ரஜௌரி மாவட்டம், கிஷ்துவார் மாவட்டம், தோடா மாவட்டம், உதம்பூர் மாவட்டம், கதுவா மாவட்டம் மற்றும் சம்பா மாவட்டப் பகுதிகளைக் கொண்டு  புதிய 6 புதிய சட்டமன்றத் தொகுதிகள் நிறுவப்படுகிறது.  காஷ்மீர் பிரதேசத்தில் குப்வாரா மாவட்டப் பகுதியைக் கொண்ட புதிய சட்டமன்றத் தொகுதி நிறுவப்படுகிறது.

## நாடாளுமன்றத் தொகுதிகள்
18 சட்டமன்றத் தொகுதிகளுக்கு ஒரு நாடாளுமன்றத் தொகுதி வீதம், புதிய ஜம்மு காஷ்மீர் ஒன்றியப் பகுதி மொத்தம்  5 நாடாளுமன்றத் தொகுதிகள் கொண்டிருக்கும். அவைகள் பாரமுல்லா, ஸ்ரீநகர், அனந்த்நாக்-ரஜோரி, உதம்பூர் மற்றும் ஜம்மு நாடாளுமன்றத் தொகுதிகள் ஆகும்.
## இதனையும் காண்க
* ஜம்மு காஷ்மீர் சட்டமன்றம்
* ஜம்மு காஷ்மீர் மறுசீரமைப்புச் சட்டம் 2019

## மேற்கோள்கள்

பகுப்பு:சம்மு காசுமீரில் தேர்தல்கள்
வில்லியம் கேமரன்

**வில்லியம் கேமரன்** (ஆங்கிலம்: *William Cameron*) என்பவர் மலேசியா, பகாங், மாநிலத்தில், கேமரன் மலையைக் கண்டுபிடித்தவர் என நினைவு கூரப்படுகிறது.

இவரின் நினைவாக அந்த மலைக்கு **கேமரன் மலை** அல்லது **கேமரன் ஐலண்ட்ஸ்** என்று பெயர் சூட்டப்பட்டது.

1880-ஆம் ஆண்டில் அவர் பகாங்கிலும், பின்னர் சிலாங்கூர் மற்றும் பேராக் மாநிலங்களிலும் ஆய்வுகள் செய்தவர். 1885-ஆம் ஆண்டில் நீரிணை குடியேற்றப் பகுதிகளில் *(Straits Settlements)* சிறப்பான ஆய்வுகள் செய்ததற்காக, இவருக்கு 'அரசு ஆய்வாளர் மற்றும் புவியியலாளர்' *(Government Explorer and Geologist)* எனும் கௌரவப் பட்டம் வழங்கப்பட்டது.
## வரலாறு

ஐக்கிய இராச்சியம் கிளாஸ்கோ நகரில் பிறந்தவர். அங்கு உயர்நிலைப் பள்ளிப் படிப்பைப் படித்த பின்னர், ஒரு கணக்காளராகப் பணியாற்றினார். பின்னர் அவர் ஆஸ்திரேலியாவுக்கு குடிபெயர்ந்தார். அங்கு அவர் புவியியல் துறையில் உயர்க்கல்வி பெற்றார்.

வில்லியம் கேமரன், ஆஸ்திரேலியாவில் இருந்து ஐரோப்பாவிற்குத் திரும்பிச் சென்றார். பிராங்கோ-ஜெர்மன் போரில் *(Franco-German War)* பிரெஞ்சு இராணுவத்துடன் இணைந்து போர் நிருபராகப் பணியாற்றினார். அந்தக் கட்டத்தில் ஓர்  உளவாளியாகக் கைது செய்யப்பட்டார். மரண தண்டனை விதிக்கப்பட்டது.. இருப்பினும் அரச தந்திர தலையீட்டினால் விடுவிக்கப்பட்டார்.

### சிங்கப்பூரில் வில்லியம் கேமரன்

சிறிது காலம், லண்டனில் அரசாங்க நிதித் துறையில் பணியாற்றினார். பின்னர் அவர் சிங்கப்பூர் சென்றார். அங்கு அவரின் சகோதரர் ஸ்ட்ரெய்ட்ஸ் டைம்ஸ் *(Straits Times)* பத்திரிகையின் உரிமையாளராக இருந்தார்.

வில்லியம் கேமரனுக்குத் திருமணமாகி, குழந்தைகள் சிலர் இருந்தனர். 1886 நவம்பர் 20-ஆம் தேதி சிங்கப்பூரில் பார்சி லாட்ஜ் *(Parsee Lodge)* எனும் இடத்தில் காலமானார்.

### பிரித்தானியர்களின் ஓய்வுத் தளம்

1885-ஆம் ஆண்டு பிரித்தானியரின் ஆட்சிக் காலத்தில், அவர்களின் ஓய்வுத் தளமாக விளங்கிய இந்தக் கேமரன் மலை, 1925-ஆம் ஆண்டுக்குப் பிறகு விவசாயத் துறையில் பிரசித்திப் பெறத் தொடங்கியது.

கேமரன் மலையைப் பற்றி நில ஆய்வுகளை மேற்கொண்ட சர் வில்லியம் கேமரன், தன்னுடைய ஆய்வுக் குறிப்புகளைச் சமர்ப்பிக்கும் போது, சுழிப்பு முனைகளைக் கொண்ட மலைகள் இருப்பதாகவும், பல பகுதிகளில் மென்மையான சரிவுகள் இருப்பதாகவும் கூறினார்.

### சர் இயூ லோ

அந்தக் காலகட்டத்தில் பேராக் மாநிலத்தின் பிரித்தானிய ஆளுநராக சர் இயூ லோ (*Sir Hugh Low*) என்பவர் இருந்தார். வில்லியம் கேமரனின் நில ஆய்வுகளைப் பற்றி அவர் கேள்விப்பட்டார்.

அந்த மலைப் பகுதியில் ஒரு நல ஆக்க நிலையத்தையும்; உடல் நலம் பாதுகாக்கும் இடத்தையும் உருவாக்கலாம் என்று விருப்பம் தெரிவித்தார். பின்னர் கேமரன்மலை உருவாக்கப்பட்டது.

## மேற்கோள்கள்

## வெளி இணைப்புகள்

பகுப்பு:மலேசிய வரலாறு
பகுப்பு:பிரித்தானிய நாடுகாண் பயணிகள்
பகுப்பு:சிங்கப்பூரின் வரலாறு
பகுப்பு:1833 பிறப்புகள்
பகுப்பு:1886 இறப்புகள்
பகுப்பு:பகாங்
பகுப்பு:நீரிணைக் குடியேற்றங்கள்
1441

**1441** (**[[ரோம எண்ணுருக்கள்|(MCDXLI]]**) பழைய யூலியன் நாட்காட்டியில் ஞாயிற்றுக்கிழமையில் தொடங்கிய ஒரு சாதாரண ஆண்டாகும். இது பொது ஊழி (பொ.ஊ), அனோ டொமினி (கிபி) காலத்தின் 1441 ஆம் ஆண்டும், 2-ஆம் ஆயிரமாண்டின் 441-ஆம் ஆண்டும், 15-ஆம் நூற்றாண்டின் 41-வது ஆண்டும் ஆகும்.

## நிகழ்வுகள்
* பெப்ரவரி 12 – கேம்பிரிட்ச், அரசக் கல்லூரி இங்கிலாந்தின் ஆறாம் என்றி மன்னரால் தொடங்கப்பட்டது.
* நவம்பர் 20 – வெனிசுக் குடியரசுக்கும் மிலனுக்கும் இடையேயான போர் கிரெமோனா உடன்பாட்டை அடுத்து முடிவுக்கு வந்தது.
* வாகடூகு மோசி இராச்சியங்களின் தலைநகரானது.
* எத்தியோப்பியப் பேரரசைச் சேர்ந்த இருவர் காப்திக் மரபுவழித் திருச்சபை, இலத்தீன் திருச்சபை ஆகியவற்றின் சாத்தியமான ஒன்றியம் தொடர்பான பேச்சுவார்த்தைகளின் ஒரு பகுதியாக புளோரன்சில் இடம்பெற்ற ஒரு கிறித்தவ திருச்சபைக் கூட்டத்தில் கலந்து கொண்டனர். ஐரோப்பாவுடனான காப்திக் திருச்சபையின் எத்தியோப்பியக் கிளையின் ஆரம்பகால பதிவு செய்யப்பட்ட தொடர்பு இதுவாகும்.
* மாயா மக்கள் இரண்டு பிரிவுகளாகப் பிளவடைந்தனர்.
*லித்துவேனியாவின் உதவியுடன், ஆளுநர் காசி ஐ கிரே என்பவர் தனது மாகாணத்தை தங்க நாடோடிகளிடம் இருந்து பிரித்து கிரிமியக் கானரசை நிறுவினார்.
*அடிமைப்படுத்தப்பட்ட கறுப்பின ஆப்பிரிக்கர்கள் முதன் முதலாக ஐரோப்பாவிற்கு போர்த்துக்கல் இராச்சியத்தில் உள்ள லாகோசிற்குக் கொண்டு வரப்பட்டனர்.
*விஜயநகரப் பேரரசர் இரண்டாம் தேவ ராயன் ஒரிசாவின் கஜபதியுடனான போரில் மூன்றாவது தடவையும் தோற்கடித்தார்.
*இயக்குவகை அச்சு இயந்திரம் கண்டுபிடிக்கப்பட்டது (1440 அல்லது 1441).
 
## பிறப்புகள்
* மார்ச் 24 – எர்னெஸ்டு, செருமானிய சாக்சனி ஆட்சியாளர் (இ. 1486)

## இறப்புகள்

## மேற்கோள்கள்
பாரதிதாசன் தொழில்நுட்பக் கல்லூரி

**பாரதிதாசன் தொழில்நுட்பக் கல்லூரி** () என்பது 1999ஆம் ஆண்டு பாரதிதாசன் பல்கலைக்கழகத்தால் திருச்சிராப்பள்ளியில் நிறுவப்பட்ட ஒரு பொறியியல் கல்லூரி ஆகும். இது காஜாமலை வளாகத்தில் ஆரம்பிக்கப்பட்டது. 2001ஆம் ஆண்டு தெற்கு வளாகத்திற்கு இடமாற்றம் செய்யப்பட்டது. கல்விக் கட்டடங்கள் தவிர இங்கு உள்விளையாட்டு அரங்கமும், விடுதிக் கட்டடங்களும் உள்ளன.

இது ஆரம்பத்தில் நான்கு தொழில்நுட்பப் பிரிவுகளுடன் ஆரம்பிக்கப்பட்டது. அவை உயிரித் தொழில்நுட்பம், தகவல் தொழில்நுட்பம், பாறைவேதிப்பொருள் தொழில்நுட்பம் மற்றும், மருந்து இயற்பியல் மற்றும் தொழில்நுட்பம் ஆகியவை ஆகும். 2005ஆம் ஆண்டு முதல் இக்கல்வி நிறுவனம் தன்னாட்சியுடன் செயல்பட ஆரம்பித்தது. இக்கல்வி நிறுவனம் 2007ஆம் ஆண்டு திருச்சி அண்ணா பல்கலைக் கழகத்தால் எடுத்துக் கொள்ளப்பட்டது. இது தற்போது திருச்சி அண்ணா பல்கலைக் கழகத்தின் ஓர் அங்கமாக உள்ளது.

## மேற்கோள்கள்

பகுப்பு:தமிழ்நாட்டுப் பொறியியல் கல்லூரிகள்
உரோசா மின்சிட்டு

**உரோசா மின்சிட்டு** (*Rosy minivet*)(*பெரிகுரோகோடசு ரோசசு*) என்பது *கேம்பேபாகிடே* குடும்பத்தில் உள்ள ஒரு பறவை சிற்றினமாகும். ஆணின் இறக்கைகள் மற்றும் வாலில் அடர் இளஞ்சிவப்பு/இளஞ்சிவப்பு நிறமும், மற்ற மின்சிட்டுகளில் பிரகாசமான மஞ்சள் நிறத்திற்கு எதிராகப் பெண் ஆலிவ்/ஆலிவ் மஞ்சள் நிறமும் இருப்பதால் இவை மற்ற மின்சிட்டுகளிலிருந்து வேறுபடுகிறது. ஆண் மற்றும் பெண் இரு மின்சிட்டுகளும் மேலே சாம்பல் நிறத்தில் காணப்படும்.

## பரவல்
உரோசா மின்சிட்டு ஆப்கானித்தான், வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இந்தியாவில், இமயமலையின் மேற்கிலிருந்து கிழக்கே அருணாச்சல பிரதேசம் மற்றும் நாகாலாந்து மற்றும் மணிப்பூர் மலைகளில் காணப்படுகிறது. தீபகற்பத்தில் குளிர்காலத்தில் காணப்படும். உரோசா மின்சிட்டின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## படங்கள்

படிமம்:Rosy Minivet Male Prasanna Mamidala.jpg|உரோசா மின்சிட்டு, மரேடுமில்லி காடு, ஆந்திரப் பிரதேசம், இந்தியா
படிமம்:Rosy Minivet female - Prasanna Mamidala.jpg|உரோசா மின்சிட்டு, மரேடுமில்லி காடு, ஆந்திரப் பிரதேசம், இந்தியா


## மேற்கோள்கள்

பகுப்பு:மின்சிட்டு
ஜெர்மி அயர்ன்சு

**ஜெர்மி ஜான் அயர்ன்சு** () (பிறப்பு: 19 செப்டம்பர் 1948) என்பவர் இங்கிலாந்து நாட்டு நடிகர் ஆவார். இவர் பிரிஸ்டல் ஓல்ட் விக் தியேட்டர் பள்ளியில் கிளாசிக்கல் பயிற்சி பெற்ற பிறகு, தனது நடிப்பு வாழ்க்கையை 1969 இல் மேடைநாடகங்கள் மூலம் தொடங்கினார். அதைத் தொடர்ந்து 1984 இல் ஒரு நாடகத்தில் சிறந்த நடிகருக்கான டோனி விருதைப் பெற்றார்.

இவர் 1981 இல் ஒளிபரப்பான 'பிரிட்ர்ஷேடு ரெவிசிட்டேட்' என்ற தொடரில் நடித்ததற்காக பிரித்தானியாவில் மிகவும் அறியப்பட்ட நடிகர் ஆனார். அதைத் தொடர்ந்து கப்கா (1991), தி லயன் கிங் (1994), எராகன் (2006), மார்ஜின் கால் (2011), அசாசின்ஸ் க்ரீட் (2016), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (திரைப்படம்) (2017), சாக் சினைடரின் ஜஸ்டிஸ் லீக் (2021). போன்ற பல திரைப்படங்களில் நடித்துள்ளார்.

2015 இல் ஐயன்ஸ் எலிசபெத் I என்ற வரலாற்று குறுந்தொடர்களில் தோன்றினார், அதற்காக கோல்டன் குளோப் மற்றும் சிறந்த துணை நடிகருக்கான எம்மி விருதைப் பெற்றார். 2011 முதல் 2013 வரை, ஷோடைம் வரலாற்றுத் தொடரான 'தி போர்கியாஸ்' என்ற தொடரிலும் போப் அலெக்சாண்டர் VI ஆகவும் நடித்தார். இவர் 2019 இல் எச்பிஓவின் 'வாட்ச்மேன்' என்ற தொலைக்காட்சி தொடரில் அட்ரியன் வெய்ட்/ஓசிமாண்டியாஸ் ஆக தோன்றினார். இவர் தனது நடிப்புத்திறன் மூலம் திரைப்படத்திற்காக அகாதமி விருதையும், தொலைக்காட்சிக்காக எம்மி விருதையும், நாடகத்துறைக்காக டோனி விருதையும் வென்ற அமெரிக்காவில் "நடிப்பின் மும்மடங்கு" பெற்ற சில நடிகர்களில் இவரும் ஒருவர் ஆனார்.

## ஆரம்ப வாழ்க்கை மற்றும் கல்வி
அயர்ன்சு 19 செப்டம்பர் 1948 இல் வைட்டுத் தீவுல் உள்ள கோவ்ஸில் ஒரு கணக்காளரான பால் டுகன் அயர்ன்சு மற்றும் பார்பரா ஆனி ப்ரெரட்டன் பிரைமர் ஆகியோருக்கு மகனாக  பிறந்தார். இவருக்கு  கிறிஸ்டோபர் (பிறப்பு 1943) என்ற ஒரு சகோதரரும் மற்றும் ஃபெலிசிட்டி அன்னே (பிறப்பு 1944) என்ற ஒரு ஒரு சகோதரியும் உண்டு. இவர் 1962 முதல் 1966 வரை டோர்செட்டில் உள்ள சுயாதீன ஷெர்போர்ன் பள்ளியில் கல்வி பயின்றார். நான்கு பேர் கொண்ட பள்ளி இசைக்குழுவின் '4 பில்லர்ஸ் ஆப் விஸ்டம்' என்ற இசைக்குழுவில் டிரம்மர் மற்றும் ஹார்மோனிகா வாசிப்பாளராக இருந்தார்.

## மேற்கோள்கள்

## வெளி இணைப்புகள்
* 

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் தொலைக்காட்சி நடிகர்கள்
பகுப்பு:ஆங்கிலேயத் திரைப்பட நடிகர்கள்
பகுப்பு:ஆங்கிலேய குரல் நடிகர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:மீநாயகன் திரைப்பட நடிகர்கள்
கொடுவாய்

**கொடுவாய்** தமிழ்நாட்டின் திருப்பூர் மாவட்டத்தில் தாராபுரம் - திருப்பூர் நெடுஞ்சாலையில் அமைந்துள்ள ஒரு நகரம் ஆகும். இங்கு கொடுவாய் பெரியபெருமாள் கோயில், கொடுவாய் நாகேஸ்வரர் சுவாமி திருக்கோவில் புகழ்பெற்ற கோவில்கள் உள்ளன. கொடுவாயில் அரசு உயர்நிலைப் பள்ளியும் உள்ளது.

இது திருப்பூர் தெற்கு வட்டம், பொங்கலூர் ஊராட்சி ஒன்றியம் மற்றும் எஸ். அவிவனாசிபாளையம் ஊராட்சியின் கீழ் வருகிறது.

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
ஜெராண்டுட் மாவட்டம்

**ஜெராண்டுட் மாவட்டம்** (ஆங்கிலம்: *Jerantut District*; மலாய்: *Daerah Jerantut*; சீனம்: 而连突县; ஜாவி: ﺟﺮﻧﺘﻮﺕ ); என்பது மலேசியா, பகாங் மாநிலத்தில் உள்ள ஒரு மாவட்டம். இதன் தலைப் பட்டணம் ஜெராண்டுட்.

ஜெராண்டுட் மாவட்டம் பகாங் மாநிலத்தின் மிகப் பெரிய மாவட்டமாகும். இந்த மாவட்டத்தின் வட எல்லையில் கிளாந்தான், திராங்கானு மாநிலங்கள் உள்ளன. தெற்கே தெமர்லோ மாவட்டம், மாரான் மாவட்டம்; மேற்கே லிப்பிஸ் மாவட்டம், ரவுப் மாவட்டம்; கிழக்கே குவாந்தான் மாவட்டம் ஆகிய மாவட்டங்கள் உள்ளன. ஜெராண்டுட் மாவட்டத்தில் தெம்பிலிங் ஆறு ஓடுகிறது.

## வரலாறு
பகாங் மாநிலத்தின் முதல் அரசரான சுல்தான் அகமட் வான் அகமட் காலத்திலேயே, ஜெராண்டுட் எனும் பெயர் புழக்கத்தில் இருந்ததாக வரலாற்றுச் சான்றுகள் கூறுகின்றன.

ஜெராண்டுட் மாவட்டத்தின் பழைய பெயர் சிம்பாங் அம்பாட் *(Simpang Empat)*. பிரித்தானியர்களின் ஆட்சி காலத்தில் ஜெராண்டுட் நகரத்திற்கு சங்சன் 4 (Junction 4) என்று பெயர் வைத்தார்கள்.

## சுற்றுலா இடங்கள்

பகாங் ஆற்றின் ஜெராண்டுட் பகுதியில் நீர் பெருக்கம் ஏற்படுவது உண்டு. மீன் பிடிப்பவர்கள் அதை ‘அவாங் துட்’  (*Awang Tut*) என்று அழைத்தார்கள். அந்தப் பெயரே, காலப் போக்கில் ஜெராண்டுட் என்று பெயர் மாற்றம் கண்டது.

சுற்றுலா பயணிகளை ஈர்க்கும் இடங்களாக லதா மெராவுங் நீர்வீழ்ச்சி *(Lata Meraung Waterfall)*, மலேசியப் பழங்குடியினர் குடியிருப்புகள், குனோங் தகான், குனோங் பெனோம், ராபிள்சியா பாதுகாப்பு மையம் (ஆங்கிலம்: *Rafflesia Conservation Center*) போன்றவை அமைகின்றன. பகாங் மாநிலத்தின் பெரிய மாவட்டமான ஜெராண்டுட், அண்மைய காலங்களில் மிகத் துரிதமான வளர்ச்சியைக் கண்டு வருகிறது.

## துணை மாவட்டங்கள்

ஜெராண்டுட் மாவட்டம் 10 துணை மாவட்டங்களைக் கொண்டது. இந்த மாவட்டத்தில் 125 கிராமங்கள் உள்ளன.

* உலு தெம்பிலிங் - *Hulu Tembeling*
* தெம்பிலிங் தெங்ஙா - *Tembeling Tengah*
* புலாவ் தாவர் - *Pulau Tawar*
* தெபிங் திங்கி - *Tebing Tinggi*
* உலு செக்கா - *Hulu Cheka*
* பெடா - *Pedah*
* புராவ் - *Burau*
* கோலா தெம்பிலிங் - *Kuala Tembeling*
* தே - *Teh*
* கெலோலா - *Kelola*

## அரசியல்
### நாடாளுமன்ற மக்களவைத் தொகுதி

### மாநிலச் சட்டமன்றம்

## ஜெராண்டுட் தமிழ்ப்பள்ளி
ஜெராண்டுட் மாவட்டத்தில் ஒரு தமிழ்ப்பள்ளி மட்டுமே உள்ளது. அப்பள்ளியில் 144 மாணவர்கள் பயில்கிறார்கள். 15 ஆசிரியர்கள் பணியாற்றுகிறார்கள்.

* '''ஜெராண்டுட் தமிழ்ப்பள்ளி படங்கள்'''

## மேற்கோள்

## வெளி இணைப்புகள்

பகுப்பு:பகாங் மாவட்டங்கள்
அவிநாசிபாளையம்

**அவினாசிபாளையம்** என்பது இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் உள்ள பொங்கலூர் ஒன்றியத்தில் உள்ள ஒரு கிராமம் ஆகும். இது தெற்கு அவினாசிபாளையம் ஊராட்சிக்கு உட்பட்டது. இது மாவட்ட தலைமையகமான திருப்பூரில் இருந்து தெற்கு நோக்கி 22 கி.மீ. தொலைவில் அமைந்துள்ளது. பொங்கலூரில் இருந்து 7 கி.மீ. மாநிலத் தலைநகர் சென்னையில் இருந்து 449 கி.மீ தொலைவில் அமைந்துள்ளது. இந்த ஊர் கோவை - திருச்சி நெடுஞ்சாலை மற்றும் திருப்பூர் - தாராபுரம் நெடுஞ்சாலை சந்திப்பில் அமைந்துள்ளது.

## புகழ்பெற்ற கோவில்கள்

* தெற்கு அவினாசிபாளையம் பகவதியம்மன் கோயில்
* தெற்கு அவினாசிபாளையம் செல்லாண்டியம்மன் கோயில்
* தெற்கு அவினாசிபாளையம் மாரியம்மன் கோயில்

## குறிப்புகள்

பகுப்பு:திருப்பூர் மாவட்டத்திலுள்ள கிராமங்கள்
திக்கெல் பழுப்பு இருவாய்ச்சி

**திக்கெல் பழுப்பு இருவாய்ச்சி** (*Tickell's Brown hornbill*) (*அனோரினசு திகெல்லீ*), *துருப்பிடித்த கன்னமுள்ள இருவாய்ச்சி* என்றும் அழைக்கப்படுகிறது. இது பர்மா மற்றும் அதை ஒட்டிய மேற்கு தாய்லாந்தில் உள்ள காடுகளில் காணப்படும் இருவாய்ச்சி ஆகும். ஆசிடனின் பழுப்பு இருவாய்ச்சி சில சமயங்களில் திக்கலின் பழுப்பு இருவாய்ச்சியின் துணையினமாகக் கருதப்படுகிறது.

## விளக்கம்
திக்கெல் பழுப்பு இருவாய்ச்சி சுமார்  நீளமுடைய நடுத்தர அளவிலான இருவாய்ச்சி ஆகும். மேலே அடர் பழுப்பு நிறமும் கீழே சிவப்பு-பழுப்பு நிறத்துடன், ஆண் பிரகாசமான கன்னங்கள் மற்றும் தொண்டையுடன் காணப்படும். இளம் வயது இருவாய்ச்சி வயது வந்த ஆண்களை ஒத்திருக்கின்றது.

## வாழ்விடம்
திக்கெல் பழுப்பு இருவாய்ச்சி மலையடிவாரத்திலிருந்து 1500 மீ உயரம் வரை உள்ள பசுமையான மற்றும் இலையுதிர் மலைக் காடுகளில் வாழ்கிறது. இது கூட்டாக, குழுக்களாக இனப்பெருக்கம் செய்கிறது. மரம் வெட்டுதல் மற்றும் விவசாயத்திற்கான காடு அழிப்பினால் இதன் வாழ்விட இழப்பு இதன் வரம்பிற்குள் அதிகமாக இருப்பதாக அறியப்படுகிறது. பறவையியல் வல்லுநரான சாமுவேல் திக்கெல் என்பவரை இதனுடைய விலங்கியல் பெயர் நினைவுகூருகிறது.


படிமம்:Ptilolaemus tickelli head.jpg|தலை
படிமம்:Juvenile Tickells Brown Hornbill (Anorrhinus tickelli) in tree.jpg|இந்தப் பறவை புகைப்படம் எடுப்பதற்கு சில நிமிடங்களுக்கு முன்பு பறந்து சென்றது]]


## மேற்கோள்கள்

பகுப்பு:இருவாச்சிகள்
மிட்டிலீனி சமர் (கிமு 406)

**மிட்டிலீனி சமர்** (*Battle of Mytilene*  என்பது கிமு 406 இல் ஏதென்சுக்கும் எசுபார்த்தாவிற்கும் இடையே நடந்த ஒரு போர் ஆகும். இதில் எசுபார்த்தன்கள் வெற்றி பெற்றனர்.

நோட்டியம் போருக்குப் பிறகு, எசுபார்த்தன் கூட்டணியின் கடற்படைக்கு படைத்தலைவராக லைசாந்தருக்கு பதில் கால்லிக்ராட்டிடஸ் என்பவர் நியமிக்கபட்டார். லெஸ்போசில் மிதிம்னாவில் திடீர் தாக்குதல் நடத்திய அவர், ஏதெனியன் கடற்படைத் தளபதி கோனனுக்கு ஒரு செய்தியை அனுப்பினார், கடலில் கோனனின் ஆதிக்கத்துக்கு முற்றுப்புள்ளி வைப்பதாக அறிவித்தார். அதன்பிறகு விரைவில், கால்லிக்ராட்டிடஸ் கோனனின் எழுபது கப்பல்களைக் கடலில் கண்டு, லெஸ்போசில் உள்ள மிட்டிலீனி துறைமுகத்தை நோக்கி  அவரைப் பின்தொடர்ந்தார். அங்கு நடந்த போரில், கோனான் முப்பது கப்பல்களை இழந்தார்.  மேலும் கோனானின் கப்பற்படையை கடலில் முற்றுகையிட்டபோது,  அவர் தன்னிடம் எஞ்சியுள்ள நாற்பது கப்பல்களை கரையேற்றினார். இருந்தாலும் கால்லிக்ராட்டிடஸ் அவரை தரையில் சுற்றி வளைத்தார். 

பெலோபொன்னேசியர்களின் முற்றுகை குறித்த தகவலை தெரிவிக்க கோனான் இரண்டு கப்பல்களை அனுப்பினார். அதில் ஒன்று ஹெலஸ்பாண்டிற்கும் மற்றொன்று திறந்த வெளி கடலிலும் அனுப்பப்பட்டது. பெலோபொன்னேசியர்கள் பிந்தையக் கப்பலைக் கைப்பற்றினர். ஆனால் முந்தைய கப்பல் தப்பிச் சென்று ஏதென்சில் கோனனின் அவல நிலையை அறிவித்தது. இதற்கிடையில், கேனானுக்கு உதவுவதற்காக மிட்டிலீன் நீரிணைக்கு கூடுதலாக வந்த பத்து ஏதெனியன் கப்பல்களையும் காலிக்ராட்டிடாஸ் கைப்பற்றினார்.

கோனனின் அவல நிலையை அறிந்ததும், ஏதென்சு நூற்றுப் பத்து கப்பல்களைக் கொண்ட ஒரு கடற்படையை சாமோசுக்கு அனுப்பியது. அங்கு வந்த கடற்படையினர் சாமியன்கள் மற்றும் பிற கூட்டாளிகளிடமிருந்து கூடுதல் கப்பல்களைத் திரட்டி, கடற்படையின் அளவை நூற்று ஐம்பதாக ஊயர்த்திக் கொண்டு வந்தனர். ஏதெனியர்களை இடைமறிக்க காலிக்ராட்டிடாஸ் தனது கட்டுப்பாட்டில் இருந்த கப்பல்களில் நூற்று இருபதுடன் பயணம் மேற்கொண்டார்; இது பெரிய அர்ஜினூசி போராக உருவெடுத்தது.

## குறிப்புகள்

## மேலும் பார்க்கவும்

* அர்ஜினூசி சமர்
பகுப்பு:ஏதென்சு சம்பந்தப்பட்ட கடற்படை சமர்கள்
பகுப்பு:பெலோபொன்னேசியப் போரின் கடற்படை சமர்கள்
பகுப்பு:எசுபார்த்தா சம்பந்தப்பட்ட கடற்படை சமர்கள்
பகுப்பு:கிமு 406
சு. கல்யாணசுந்தரம்

**சு. கல்யாணசுந்தரம்** (*S. Kalyanasundaram*)(பிறப்பு சூன் 24, 1940) என்பவர் இந்திய அரசியல்வாதியும் தமிழகத்தினைச் சார்ந்த நாடாளுமன்ற மாநிலங்களவை உறுப்பினரும் ஆவார்.

இவர் தஞ்சாவூர் மாவட்டம் கும்பகோணம் அருகே உள்ள பம்பப்படையூர் கிராமத்தினைச் சார்ந்தவர். இவரின் தந்தை சுந்தரராஜன் இந்திய தேசிய காங்கிரசு கட்சியின் தலைவர்களில் ஒருவர் ஆவார். கும்பகோணம் அரசுப் பள்ளியில் கல்வி பயின்ற கல்யாணசுந்தரம், திராவிட இயக்கத்தில் தன்னை இணைத்துக்கொண்டார். இவர் திராவிட முன்னேற்றக் கழக அரசியல்வாதி ஆவார்.

## வகித்தப் பதவிகள்
ஒருங்கிணைந்த கும்பகோணம் ஒன்றியப் பெருந்தலைவர், தஞ்சை மாவட்ட கூட்டுறவு பால்வள தலைவர், மாவட்ட ஊராட்சிக்குழு துணைத் தலைவராக எனப் பலபொறுப்புகளை வகித்துள்ளார். இவர் தற்பொழுது திராவிட முன்னேற்றக் கழகத்தின் வடக்கு மாவட்டச் செயலாளராக உள்ளார்.

### நாடாளுமன்ற உறுப்பினர்
கல்யாணசுந்தரம் 2022ஆம் ஆண்டு சூன் மாதம் நடைபெற இருந்த நாடாளுமன்ற மாநிலங்களை உறுப்பினருக்கான தேர்தலில் திமுக சார்பில் வேட்பாளராக மனுத்தாக்கல்செய்திருந்தார். இத்தேர்தலில் போட்டி இல்லாததால், போட்டியின்றி தேர்ந்தெடுக்கப்பட்டதாக அறிவிக்கப்பட்டுள்ளது.

## குடும்பம்
கல்யாணசுந்தரம் கனகவள்ளி என்பரைத் திருமணம் செய்து கொண்டார். இந்த இணையருக்கு மூன்று மகன்கள் உள்ளனர். இவர்களில் முத்துச்செல்வன் என்ற மகன் தற்போது மாவட்ட ஊராட்சிக்குழு துணைத் தலைவராக உள்ளார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:தஞ்சாவூர் மாவட்ட மக்கள்
பகுப்பு:1940 பிறப்புகள்
மாரான் மாவட்டம்

**மாரான் மாவட்டம்** (ஆங்கிலம்: *Maran District*; மலாய்: *Daerah Maran*; சீனம்: 马兰县; ஜாவி: مارن ); என்பது மலேசியா, பகாங் மாநிலத்தில் உள்ள ஒரு மாவட்டம். இதன் தலைப் பட்டணம் மாரான்.

முன்பு மாரான் மாவட்டத்தின் ஒரு பகுதியாக இருந்த பெரா மாவட்டம் 1981-ஆம் ஆண்டில் தனி மாவட்டமாகப் பிரிக்கப்பட்டது.

## பொது

இந்த மாவட்டம் பகாங் மாநிலத்தின் மையத்தில் அமைந்துள்ளது. இதைச் சுற்றி  குவாந்தான் மாவட்டம், பெக்கான் மாவட்டம், ரொம்பின் மாவட்டம், பெரா மாவட்டம், தெமர்லோ மாவட்டம், ஜெராண்டுட் மாவட்டம் ஆகிய மாவட்டங்கள்  உள்ளன.

முன்பு மாரான் மாவட்டம், பெக்கான் மாவட்டத்தின் கீழ் ஒரு நகராண்மைக் கழகமாக இருந்தது.

1981 ஜனவரி மாதம்; மாரான் நகரம், தெமர்லோ மாவட்டத்தின் புக்கிட் செகும்பல் *(Mukim Bukit Segumpal),* செனோர் *(Chenor),* கெர்த்தாவ் *(Kertau)* ஆகிய நகரங்களுடன் இணைக்கப்பட்டு புதிய மாரான் மாவட்டம் உருவாக்கப்பட்டது.

## நிர்வாகப் பிரிவுகள்
மாரான் மாவட்டத்தில் நான்கு முக்கிம்கள் உள்ளன:
* புக்கிட் செகும்பால் - *Bukit Segumpal*
* செனோர் - *Chenor*
* கெர்த்தாவ் - *Kertau*
* லூயிட் - *Luit*

## மக்கள்தொகையியல்

பின் விவரங்கள் மலேசிய புள்ளியியல் துறை 2010-ஆம் ஆண்டு மக்கள் தொகை கணக்கெடுப்பின் அடிப்படையில் அமைந்துள்ளது.

## மேற்கோள்

## வெளி இணைப்புகள்
*Official website of Maran District Council

பகுப்பு:பகாங் மாவட்டங்கள்
பெக்கான் மாவட்டம்

**பெக்கான் மாவட்டம்** (ஆங்கிலம்: *Pekan District*; மலாய்: *Daerah Pekan*; சீனம்: 北根縣; ஜாவி: ڤکن ); என்பது மலேசியா, பகாங் மாநிலத்தில் உள்ள ஒரு மாவட்டம். இதன் தலைப் பட்டணம் பெக்கான்.

இந்த மாவட்டத்தின் வடக்கில் குவாந்தான் மாவட்டம், கிழக்கில் தென் சீனக் கடல், மேற்கில் மாரான் மாவட்டம் மற்றும் தெற்கில் ரொம்பின் மாவட்டம் ஆகியவை எல்லைகளாக உள்ளன.

## பொது
மலேசியாவின் இரண்டாவது பிரதமர் துன் அப்துல் ரசாக் உசேன் அவர்களும், இப்போதைய பிரதமர் நஜீப் துன் ரசாக்  அவர்களும் இந்த நகரில் பிறந்தவர்கள். பிரதமர் நஜீப் துன் ரசாக்கின் தந்தையார்தான் துன் அப்துல் ரசாக்.

பெக்கான் நகரின் பழைய பெயர் இந்திராபுரா. இந்தியாவில் இருந்து வந்த இந்திய வணிகர்கள் இந்திராபுரா என்று அழைத்தனர்.

## நிர்வாகப் பிரிவுகள்

மாரான் மாவட்டத்தில் 11 முக்கிம்கள் உள்ளன:

* பெக்கான் - *Pekan*
* பெபார் - *Bebar*
* தெமாய் - *Temai*
* லெப்பார் - *Lepar* 
* கோலா பகாங் - *Kuala Pahang*
* லாங்கார் - *Langgar* 
* கஞ்சோங் - *Ganchong*
* பகாங் துவா - *Pahang Tua*
* புலாவ் மானிஸ் - *Pulau Manis*
* புலாவ் ரூசா - *Pulau Rusa*
* பென்யோர் - *Penyor*

## பெக்கான் நாடாளுமன்றத் தொகுதி
### [[மலேசியப் பொதுத் தேர்தல், 2022]]

### [[மலேசியப் பொதுத் தேர்தல், 2013]]

## பெக்கான் சட்டமன்றத் தொகுதிகள்
### [[மலேசியப் பொதுத் தேர்தல், 2013]]
பெக்கான் நாடாளுமன்றத் தொகுதியில் நான்கு சட்டமன்றத் தொகுதிகள் உள்ளன.

## மக்கள்தொகையியல்

பின் விவரங்கள் மலேசிய புள்ளியியல் துறை 2010-ஆம் ஆண்டு மக்கள் தொகை கணக்கெடுப்பின் அடிப்படையில் அமைந்துள்ளது.

## மேற்கோள்

## வெளி இணைப்புகள்
* Official website of Pekan District Council

பகுப்பு:பகாங்
பகுப்பு:பகாங் மாவட்டங்கள்
சேத்துமான்

**சேத்துமான்** (*Seththumaan*) 2022 ஆம் ஆண்டு வெளிவந்த ஓர் இந்திய தமிழ் மொழி நாடகத் திரைப்படமாகும். தமிழ் என்ற அறிமுக இயக்குநரால் எழுதி இயக்கப்பட்டுள்ளது. எழுத்தாளர் பெருமாள் முருகன் எழுதிய வறுகறி என்ற சிறுகதையின் முழுநீள திரைப்பட வடிவமே சேத்துமான் திரைப்படமாகும். இத்திரைப்படத்தில் மாணிக்கம், அசுவின், பிரசன்னா பாலச்சந்திரன் மற்றும் சாவித்திரி ஆகியோர் நடித்துள்ளனர். 2022 ஆம் ஆண்டு மே மாதம் 27 ஆம் தேதியன்று திரைப்படம் வெளியிடப்பட்டது.

## நடிகர்கள்
பூச்சியாக மாணிக்கம்
குமரேசன் வேடத்தில் அசுவின் சிவா
வெள்ளையனாக பிரசன்னா பாலச்சந்திரன்
சாவித்திரி
ரங்கனாக அருள் குமார்

## கதை
நாமக்கல் மாவட்டத்தின் ஒரு சிறிய கிராமத்தில் கதை நிகழ்கிறது.  தாத்தா பூச்சியப்பனின் அரவணைப்பில் வளர்கிறான் 10 வயது சிறுவன் குமரேசன். அவனை நன்கு படிக்கவைத்து ஆளாக்க விரும்புகிறார் ஒடுக்கப்பட்ட வகுப்பை சேர்ந்த பூச்சியப்பன். கூடை பின்னி விற்கும் அவர், ஊர் மிராசுவான வெள்ளையனுக்கு எடுபிடி வேலையும் செய்கிறார். சேத்துமான் பன்றிக் கறி சாப்பிட விரும்பும் மிராசு அதற்காக ஆள் சேர்க்கிறார். ஒரு பன்றியை வாங்கி, அதை கொன்று, அதன் மாமிசத்தை நண்பர்களுடன் பங்கு பிரித்துக்கொள்ள திட்டமிடுகிறார். அந்த நாளும் வருகிறது. பூச்சியப்பனும், பேரன் குமரேசனும் அந்த நாளை எப்படி எதிர்கொண்டனர் என்பது கதையாகும்.

## தயாரிப்பு
சேத்துமான் திரைப்படம் தமிழ் என்பவரை இயக்குநராக அறிமுகப்படுதுகிறது. முன்னதாக இவர் பட்டாளம் (2009), பிரியாணி (2013) போன்ற படங்களில் உதவி இயக்குநராக பணியாற்றியுள்ளார். பல திரைக்கதைகளை எழுதிய இயக்குநர் தமிழால் அவற்றை வெற்றிகரமாக திரைப்படங்களாக்க முடியவில்லை. ஒழிவுதிவசதே காளி (2015) என்ற மலையாளத் திரைப்படத்தைப் பார்த்த பின்னர் குறைந்த செலவிலும் திரைப்படங்களை உருவாக்க முடியும் என்று நம்பிக்கை கொண்டார். தமிழ் எழுத்தாளர் பெருமாள் முருகனின் சிறுகதையான வறுகறியை அடிப்படையாகக் கொண்டு சேத்துமானை உருவாக்கியுள்ளார். ஒரு தாத்தா மற்றும் அவரது பேரனின் உறவை திரைப்படம் பேசுகிறது. அதே நேரத்தில் சாதி மற்றும் இறைச்சியின் அரசியலையும் கூர்மையாகப் பார்க்கிறது.

6 லட்சம் ரூபாய் செலவில் படத்தைத் தயாரித்து முடித்துவிடலாம் என்று தமிழ் திரைப்படத்தை தொடங்கினார்.  ஆனால் இப்பணத்தால்  புகைப்படக் கருவி போன்ற உபகரணங்களின் வாடகைச் செலவைக் கூட சமாளிக்க முடியவில்லை. நிதி உதவிக்காக இயக்குநர் பா. ரஞ்சித்தை அணுகினார். அவரும் திரைப்படத்தை தயாரிக்க உதவினார்.

சேத்துமான் திரைப்படம் வெளியாவதற்கு முன்பே, கேரளத்தின் பன்னாட்டுத் திரைப்பட விழா மற்றும் சென்னை பன்னாட்டுத் திரைப்பட விழா உள்ளிட்ட திரைப்பட விழாக்களில் திரையிடப்பட்டு பாராட்டுகளைப் பெற்றது.

## விமர்சனங்கள்
சோனிலைவ் நிறுவனம் சேத்துமான் திரைப்படத்தை 27 மே 2022 அன்று வெளியிட்டது. புத்திசாலித்தனமாக எழுதப்பட்ட உரையாடல்கள் சேத்துமானின் சிறப்பம்சங்களில் ஒன்றாகும் என தி நியூ இந்தியன் எக்சுபிரசு செய்தித்தாள்  திரைப்படத்திற்கு ஒரு நேர்மறையான மதிப்பாய்வை வழங்கியது. உணவு மற்றும் அரசியலைச் சார்ந்த ஒரு திரைப்படத்தில் தமிழ் இயக்குநராக அறிமுகமாகியுள்ளார் எனவும் உணவு அரசியலில் ஒரு கடினமான படம் சேத்துமான் என்றும் பத்திரிகைகள் சேத்துமான் திரைப்படம் பற்றி குறிப்பிட்டுள்ளன.

## மேற்கோள்கள்

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறுகதையை அடிப்படையாகக் கொண்ட திரைப்படங்கள்
செவ்வயிறு நீல்தாவா

**செவ்வயிறு நீல்தாவா** (*Rufous-bellied niltava*)(*நீல்தாவா சுந்தரா*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவை சிற்றினம் ஆகும்.

## வாழிடம்
செவ்வயிறு நீல்தாவா வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## விளக்கம்
செவ்வயிறு நீல்தாவாவின் நீளம் 15 முதல் 18 செ.மீ வரையும் உடல் எடையானது 19 முதல் 24 கிராம் வரையும் இருக்கும். இது வட்டமான தலையுடன், மிகவும் குட்டையான வால் மற்றும் அகண்ட அடியினைக் கொண்ட அலகினையும், கொண்ட பெரிய, தடிமனான மற்றும் பிரகாசமான ஈப்பிடிப்பான் ஆகும்.

## வகைப்பாட்டியல்
சீனாவின் தெற்கு மற்றும் தென்கிழக்காசியாவில் காணப்படும் நீல்தாவா பேரினத்தில் உள்ள ஆறு சிற்றினங்களில் செவ்வயிறு நீல்தாவாவும் ஒன்றாகும். இந்த பறவை சில சமயங்களில் புஜியன் நீல்தாவா மற்றும் செம்புழை நீலதாவா ஆகியவற்றுடன் தொடர்புடையதாகக் கருதப்படுகிறது.

இது 1837-ல் பிரையன் ஹோட்ஜ்சன் என்பவரால் விவரிக்கப்பட்டது. *சுந்தர* என்ற குறிப்பிட்ட அடைமொழியானது *சுந்தர்* என்ற இந்தி வார்த்தையின் லத்தீன் மயமாக்கப்பட்ட சொல்லாகும். இதன் பொருள் "அழகானது" என்பதாகும்.

செவ்வயிறு நீல்தாவா **நீலம் மற்றும் ஆரஞ்சு நீல்தாவா** அல்லது **கருப்பு மற்றும் ஆரஞ்சு நீல்தாவா** என்றும் அழைக்கப்படுகிறது. ஏனெனில் ஆணின் நீல மேல் பகுதிகள் குறைவான வெளிச்சத்தில் கருப்பு நிறமாகக் காணப்படும். இதன் பிறப் பெயர்களாக ஆரஞ்சு-வயிற்று நீல்தாவா, அழகான நீல்தாவாஅல்லது சுந்தர உள்ளன.

### துணை இனங்கள்
*நீ. சு. சுந்தரா* - (ஹோட்ஜ்சன், 1837): பரிந்துரைக்கப்பட்ட துணையினங்கள், இது நேபாளத்திலிருந்து கிழக்கே மத்திய மற்றும் கிழக்கு இமயமலையிலும் தென் சீனாவிலிருந்து மியான்மர் வரையிலும் காணப்படுகிறது. இனப்பெருக்கம் செய்யாத பறவைகள் வடகிழக்கு வங்காளதேசத்தில் காணப்படுகின்றனர்.

*நீ. சு. விசுலெரி* - (திச்சுருசுட், 1926) : வட இந்தியா மற்றும் பாக்கித்தானில் உள்ள இமயமலையில் கிழக்கு நோக்கி உத்தராகண்டம் வரை பரவியுள்ளது. ஹக் விசுலரின் நினைவாக இந்த துணையினப் பெயரிடப்பட்டுள்ளது.

*நீ. சு. டெனோடாடா*- (பேங்சு & பிலீப்சு, 1914): கிழக்கு மியான்மர், தெற்கு சீனா மற்றும் வடமேற்கு வியட்நாமில் காணப்படுகிறது. இனப்பெருக்கம் செய்யாத பறவைகள் தெற்கே வடக்கு தாய்லாந்து மற்றும் இந்தோசீனாவில் காணலாம். ஆண்களின் திட்டு மற்றும் கழுத்தில் அதிக ஆலிவ்-பழுப்பு நிறமும், நெற்றியில் செம்-பழுப்பு நிறமும் மேல் வால்-மறைப்புகள் மற்றும் வால் விளிம்புகளில் செம்-பழுப்பு நிறமும் காணப்படும்.

## சூழலியல் மற்றும் நடத்தை

### உணவுமுறை
செவ்வயிறு நீல்தாவா முக்கியமாகப் பூச்சி உண்ணக்கூடியது. இதன் உணவில் முதன்மையாகச் சிறிய முள்ளெலும்புகள் மற்றும் இளம் உயிரிகளும் (குறிப்பாக எறும்புகள் மற்றும் வண்டுகள்) காணப்படுகிறது. பழங்களை அவ்வப்போது உட்கொள்ளும். இரையைப் பிடிப்பதற்காக அடிமரத்தில் அமைதியாக அமர்ந்து வெளியே குதித்து அல்லது தரையில் விழுந்து பெறுகின்றது. செவ்வயிறு நீல்தாவா தனித்தனியாகவோ அல்லது இணையாகவோ உணவைச் சேகரிக்கின்றன. சில சமயங்களில் கலப்பு-இன மந்தைகளுடன் சேரும். குளிர்காலத்தில் தனிமையாகக் காணப்படும்.

## படங்கள்

படிமம்:Rufous-bellied niltava in Nepal.jpg|ஆண் *நீ. சு. சுந்தரா*, நேபாளம்
படிமம்:Rufous-bellied niltava (Niltava sundara sundara) female Phulchowki.jpg|பெண் *நீ. சு. சுந்தரா*, நேபாளம்


## மேற்கோள்கள்

பகுப்பு:நேபாளப் பறவைகள்
ஆசிய சிவப்பு கண் சின்னான்

**ஆசிய சிவப்பு கண் சின்னான்** (*பைக்னோனோடசு புரூனியசு*) என்பது குருவி வகைப் பறவைகளில் கொண்டைக்குருவி குடும்பத்தைச் சேர்ந்தது. இது மலாய் தீபகற்பம், சுமத்ரா மற்றும் போர்னியோவில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

## வகைப்பாட்டியல்
ஆசிய சிவப்பு-கண் சின்னானின் மாற்றுப் பெயர்களாகப் பழுப்பு சின்னான் (பொதுவான சின்னானுக்கும் இப்பெயர் பயன்படுத்தப்படுகிறது), சிவப்பு கண் பழுப்பு சின்னான் மற்றும் சிவப்பு கண் சின்னான் (ஆப்பிரிக்க சிவப்பு கண் சின்னானுக்கும் பயன்படுத்தப்படுகிறது) ஆகியவை அடங்கும்.

### துணையினங்கள்
இரண்டு துணையினங்கள் இந்தச் சிற்றினத்தின் கீழ் அங்கீகரிக்கப்பட்டுள்ளன:

* *பை. பு. புருனேயசு* - பிளைத், 1845 : மலாய் தீபகற்பத்திலிருந்து சுமத்ரா மற்றும் போர்னியோ மற்றும் அருகிலுள்ள தீவுகள் வரை கண்டுபிடிக்கப்பட்டது
* *பை. பு. சாபோலியசு*-ஓபர்கோசெர், 1917 : அனாம்பசு தீவுகளில் காணப்படுகிறது

## மேற்கோள்கள்

## வெளி இணைப்புகள்

* ரெட்-ஐட் சின்னான்- தென் ஆப்பிரிக்க பறவைகளின் அட்லஸில் உள்ள இனங்கள் உரை .

பகுப்பு:குருவிகள்
செங்குத நீல்தாவா

**செங்குத நீல்தாவா** (*Rufous-vented niltava*)(*நீல்தாவா சுமத்ரானா*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவைச் சிற்றினமாகும் . இது சுமத்ரா மற்றும் மலாய் தீபகற்பத்தில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்